ຈໍແດັນ ແຂວນຄໍ ພວກຫົວຮຸນແຮງ 2 ຄົນ ເພື່ອເປັນການ ຕອບໂຕ້ ຕໍ່ການສັງຫານ ນັກບິນຂອງຕົນ
ຈໍແດັນ ແຂວນຄໍ ນາງ Sajida al-Rishawi ຊາວອີຣັກ ທີ່ລໍຖ້າໂທດ ປະຫານຊີວິດ ແລະນາຍ Ziad al-Karbouly ທີ່ມີສາຍພົວພັນ ກັບກຸ່ມອາລກາອິດາ.
ຈໍແດັນປະຫານຊີວິດພວກຫົວຮຸນແຮງ 2 ຄົນໃນຕອນກ່ອນ ແຈ້ງເຊົ້າວັນພຸດມື້ນີ້ເພື່ອເປັນການຕອບໂຕ້ຕໍ່ການທີ່ກຸ່ມຫົວ ຮຸນແຮງດັ່ງກ່າວສັງຫານນັກບິນຈໍແດັນຄົນນຶ່ງ ທີ່ຖືກຈັບກຸມ ຫລັງຈາກ ເຮືອບິນຂອງລາວ ເກີດອຸບັດເຫດຕົກລົງ ໃນລະ ຫວ່າງການປະກອບພາລະກິດ ທີ່ແນເປົ້າໝາຍໃສ່ພວກນັກ ຕໍ່ສູ້ຫົວຮຸນແຮງໃນຊີເຣຍນັ້ນ ບັນດາເຈົ້າໜ້າທີ່ຈໍແດັນ ໄດ້ແຂວນຄໍນາງ Sajida al-Ri shawi ແມ່ຍິງອີຣັກ ທີ່ຖືກຕັດສິນລົງໂທດປະຫານຊີວິດ ສຳ ລັບບົດບາດຂອງນາງໃນການວາງລະເບີດສະລະຊີບໂຈມຕີ ໃນປີ 2005 ທີ່ນະຄອນຫຼວງ Amman ແລະນາຍ Ziad al- Karbouly ຄົນອີຣັກອີກຄົນນຶ່ງ ທີ່ມີ ສາຍພົວພັນກັບກຸ່ມອາລກາອິດານັ້ນ ກຸ່ມລັດອິສລາມ ໄດ້ຮຽກຮ້ອງໃຫ້ປ່ອຍໂຕນາງ al-Rishawi ມາກ່ອນ ໃນຖານະເປັນການແລກປ່ຽນນັກໂທດກັນ ແຕ່ຈໍແດັນບໍ່ຍອມທຳການເຄື່ອນໄຫວດັ່ງກ່າວ ໂດຍບໍ່ມີຫຼັກຖານທີ່ວ່າ ນັກບິນຄົນນີ້ຄື ນາຍ Muath al-Kaseasbeh ຍັງມີຊີວິດຢູ່ນັ້ນ ວີດີໂອທີ່ນຳອອກເຜີຍແຜ່ທາງອິນເຕີແນັດ ໃນວັນອັງຄານວານນີ້ ທີ່ອ້າງວ່າ ນັກບິນຄົນນີ້ ຖືກຂັງໄວ້ໃນກົງຂັງ ແລ້ວນັກຕໍ່ສູ້ຫົວຮຸນແຮງຄົນນຶ່ງຈູດນ້ຳມັນເຊື້ອໄຟຢູ່ໃນຮ່ອງນ້ອຍໆທີ່ເນັ່ງໃສ່ກົງຂັງ ແລະເຮັດໃຫ້ໄຟໄໝ້ລາວຕາຍ ທ່ານ Brian P Hale ຫົວໜ້າປະຊາສຳພັນ ຂອງຫ້ອງການສືບລັບແຫ່ງຊາດຂອງສະຫະ ລັດ ກ່າວວ່າ